మంగళగిరి మండలం

మంగళగిరి మండలం, ఆంధ్రప్రదేశ్ లోని గుంటూరు జిల్లాకు చెందిన మండలం. ఇది తెనాలి రెవెన్యూ డివిజన్ పరిపాలనలో ఉంది. దీని ప్రధాన కార్యాలయం మంగళగిరి తాడేపల్లి నగరపాలక సంస్థ పరిథిలోని మంగళగిరి పట్టణంలో ఉంది. ఈ మండలం తుళ్లూరు, తాడేపల్లి, తాడికొండ, పెదకాకాని, దుగ్గిరాల మండలాలతో సరిహద్దులు ఉన్నాయి. మండలంలోని కొంత భాగం కృష్ణా నది ఒడ్డున ఉంది.

 చరిత్ర 
1970 ఫిబ్రవరి వరకు, గుంటూరు జిల్లాలో ఎనిమిది తాలూకాలు మాత్రమే ఉండేవి. 1977 నవంబరులో అప్పటి ఎనిమిది తాలూకాలను పదకొండు తాలూకాలుగా పునర్వ్యవస్థీకరించడం ద్వారా మంగళగిరి తాలూకా 1 ఏర్పడింది. 1985 మే 25న, తాలూకాలు, ఫిర్కాల స్థానంలో మండల వ్యవస్థలో భాగంగా మంగళగిరి మండలం ఏర్పడింది.

 మండలంలోని పట్టణాలు 

 మంగళగిరి

 మండల గణాంకాలు 
2001 భారత జనాభా గణాంకాలు

2001 భారత జనాభా లెక్కలు ప్రకారం మండల పరిధిలోని మొత్తం జనాభా 1,36,260 మందికాగా, అందులో పురుషులు 69,000, స్త్రీలు 67,250 అక్షరాస్యత మొత్తం 61.66% - పురుషుల అక్షరాస్యత 69.62%- స్త్రీల అక్షరాస్యత 77.39%

2011 భారత జనాభా గణాంకాలు

మంగళగిరి మండలం మొత్తం జనాభా 1,60,303, అందులో పట్టణ జనాభా 1,07,197 కాగా, గ్రామీణ జనాభా 53,106. మంగళగిరిలో మొత్తం కుటుంబాలు 28,139. ఆరు సంవత్సరాల వయస్సులోపు పిల్లలు మెత్తం 15,833 ఉండగా వారిలో బాలురు 4,657, బాలికలు 11,176, అక్షరాస్యత 72.32%, లింగ నిష్పత్తి ప్రతి 1000 మంది పురుషులకు 995 బాలికలు ఉన్నారు. షెడ్యూల్డ్ కులాలకు చెందిన జనాభా 18.1% మంది ఉన్నారు. షెడ్యూల్డ్ తెగలకు చెందిన జనాభా 2.8% మంది ఉన్నారు.

 పాలన 
పరిపాలన

మండలంలోని నాలుగు గ్రామాలు, అవి కృష్ణాయపాలెం, నిడమర్రు, కురగల్లు (నెరుకొండ గ్రామాలు), నౌలూరు (యెర్రబాలెం & బేతపూడి గ్రామాలు) ఆంధ్రప్రదేశ్ రాజధాని అమరావతి నగరంలో భాగం. ఈ మండలం ఆంధ్రప్రదేశ్ రాజధాని ప్రాంతంలో భాగంగా, ఆంధ్రప్రదేశ్ రాజధాని ప్రాంత అభివృద్ధి ప్రాధికార సంస్థ పరిధిలోకి వస్తుంది.. ఈ మండలాన్ని తహశీల్దారు నియంత్రణలో రెవెన్యూ పరిపాలన సాగుతుంది.

 మండలం లోని గ్రామాలు 

 రెవెన్యూ గ్రామాలు 
 కురగల్లు
 కృష్ణాయపాలెం
 నిడమర్రు
 కాజ
 చినకాకాని
 పెదవడ్లపూడి
 చినవడ్లపూడి
 నూతక్కి
 రామచంద్రాపురం

 రెవెన్యూయేతర గ్రామాలు 
 ఎర్రబాలెo
 బేతపూడి
 నీరుకొండ
 నవులూరు (గ్రామీణ)
 ఆత్మకూరు (గ్రామీణ)

 మూలాలు 

 వెలుపలి లంకెలు